25/01/2010 | Administración LocalMunicipal
Noia
Administración Financieira. Intervención
Prórroga do orzamento de 2009-2010

ANUNCIO Faise pública a seguinte resolución do concelleiro delegado de economía e facenda, número 3915/2009, do 30 de decembro de 2009, pola que se prorrogan os créditos iniciais vixentes no exercicio 2009 para o exercicio 2010. “Tendo en conta que os artigos 169.6 TRLRFL, 21 RD 500/1990 e a base 1.ª das bases de execución orzamentaria vixentes no exercicio 2009, sinalan que “se ó iniciarse o exercicio económico non entrase en vigor o orzamento correspondente, se considerará automáticamente prorrogado o do anterior cos seus créditos iniciais. e ata a entrada en vigor do novo orzamento”. Dado que á data actual non existe orzamento aprobado para o exercicio 2010, o que constitúe o suposto de feito a que se refiren os preceptos antes mencionados; Dado que o artigo 21.2 do RD 500/1990 sinala que en ningún caso terán singularmente a consideración de prorrogables as modificacións de crédito nin os créditos destinados a servicios ou programas que deban concluir no exercicio anterior ou estén financiados con crédito ou outros ingresos específicos ou afectados que, exclusivamente, foran a percibirse en dito exercicio, Considerando que non existe ningunha partida orzamentaria que se refira a servicios ou programas que concluiran neste exercicio ou que estean financiados con crédito ou outros ingresos específicos ou afectados que, exclusivamente, foran a percibirse neste. Visto o informe de Intervención de data 30 de decembro de 2009, Vista a delegación de competencias realizada mediante a resolución núm.738/2009, de 24 de marzo, en materia orzamentaria sobre o concelleiro delegado de economía e facenda, en aplicación do artigo 21.1 s) da LBRL e na base 1.ª.2 das BEO 2006-prorrogadas, o concelleiro de Economía e Facenda, RESOLVE: PRIMEIRO.–Que, dada a non aprobación na data legalmente establecida dun orzamento municipal para o exercicio 2010, se poña en marcha o mecanismo establecido no artigo 169.6 do TRLRFL e 21 RD 500/1990, consistente na prórroga automática dos créditos iniciais vixentes no exercicio 2009. SEGUNDO.–Que, en cumplimento do establecido no artigo 21.2 do RD 500/1990, non existe ningún axuste á baixa que realizar sobre os créditos iniciais do orzamento vixente durante o vixente exercizo 2009. Queda o estado de gastos resumido por capítulos do seguinte xeito: TERCEIRO.–De conformidade co sinalado no apartado 4 da base 1.ª das BEO, as limitacións cuantitativas á prórroga do estado de gastos non serán aplicables ás previsións do estado de ingresos; xa que logo, as mesmas se prorrogarán sen sufrir axuste algún, sendo o seu resumen por capítulos o seguinte: CUARTO.–Prorróganse igualmente as bases de execución do orzamento vixentes no 2009, que son as aprobadas para o 2006. QUINTO.–Procédase á publicación da prórroga no BOP e dese traslado da presente resolución á Delegación de Facenda, á Consellería de Economía e Facenda, á Intervención, á Tesourería e ao Pleno da Corporación na primeira sesión que se celebre. SEXTO.–A presente resolución pon fin á vía administrativa, polo que contra a mesma se poderá interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do contencioso-administrativo territorial competente, no prazo de dous meses contados a partir da mesma data, sen perxuízo de que se poida interpoñer calquera outro recurso que se estime pertinente.“ Noia, 30 de decembro de 2009. O concelleiro delegado de Economía e Facenda Rosalino García Novo